runetrust/blame-folketinget-dk huggingface dataset:
Allan Niebuhr (KF), 2007-04-25:
Men jeg vil nok sige, at jeg synes, at regeringen, Dansk Folkeparti og også partierne i forbindelse med aftalen med familie- og forbrugerministeren allerede har responderet på, at der er nogle problemer med dyrevelfærden nogle steder i Danmark, og at det skal vi selvfølgelig gøre noget ved.
Kristian Thulesen Dahl (DF), 2004-11-30:
Det er ikke det samme, som at vi ikke kan have en vis sympati for de indvendinger, der gøres, men det leder os frem til en lidt anden konklusion, nemlig at logikken ville tilsige, at oppositionen ud over Dansk Folkeparti, der nu er så optaget af, at regeringens skattestop overholdes til punkt og prikke, havde fremsat et forslag til behandling i dag, der hed, at man på baggrund af det, der var sket i forhold til Vestsjællands Amt og Frederiksberg Kommune, iværksatte de samme sanktioner i forbindelse med den skattestigning, som nu har fundet sted.
Anne Baastrup (SF), 2000-10-12:
Som fru Lissa Mathiasen jo også ganske rigtigt sagde, så er det 5 pct., måske færre, der reelt løber ind i nogle problemer. Som jeg også nævnte i min tale sidste forår, så har vi jo altså også et problem med de mange bagatelsager, som statsamtet og Civilretsdirektoratet er forpligtede til at behandle efter juridisk korrekte regler, og hvad ved jeg.
Anders Kronborg (S), 2026-01-29:
Jeg tror, ordføreren lige skal gense den, for jeg synes aldrig, jeg har hørt, at nogle af Folketingets partier herinde har argumenteret for, at børn skal sendes i særlige lejre; jeg tror, det var en fortalelse, eller også var det noget, jeg misforstod i ordførerens indlæg.
Susie Jessen (DD), 2024-11-14:
Vi ser det med genopdragelsesrejser, vi ser det med barnebrude, vi ser det med social kontrol, og vi ser det ovre i jobcentrene, hvor der sidder mænd ved siden af deres koner, som skal sikre sig, at kvinden tager det rigtige job, hvor der ikke er så mange mænd i nærheden.
Birgitte Vind (S), 2020-05-26:
Så jeg vil bare lige høre ordføreren: Hvad ville ordføreren sige om den mulighed – ikke nødvendigvis at vi skulle gøre det som lovgivning, for der tror jeg måske jeg lidt deler ordførerens holdning til, hvor meget Folketinget skal blande sig i, men kunne man ikke se det som en mulighed?
Hans Kristian Skibby (DF), 2019-04-12:
Det er rigtigt, men i Dansk Folkeparti synes vi jo så trods alt, hvis jeg skal være helt ærlig, at det principielt er meget mere vigtigt, at vi har virksomheder, som er ejet af forbrugerne, medlemmerne eller de kunder, som står bag selskaberne, frem for at det er enkelte medarbejdere i selskaberne, der ejer dem.
Arne Rolighed (S), 2001-01-25:
På baggrund af den tidligere forespørgsel fra Sundhedsudvalget fandt min forgænger anledning til, at vi fik vurderet behovet for en samlet status og i tilknytning hertil en vurdering af behov for muligheder for forbedringer af betjeningen, herunder de omhandlede tilbud om frivillige test.
Tina Nedergaard (V), 2008-03-11:
Jeg hæftede mig blot endnu en gang ved den mistillid, der ligger over for dyrlægerne: Fordi de henter en indkomst ude hos landmændene, så er de pr. definition ikke værdige til at få den tillid, som Folketinget i øvrigt tillægger offentligt ansatte, som har forskellige roller i vores samfund.
Eva Kjer Hansen (V), 2023-06-01:
Indtil nu har fokus meget været på, at det jo er vigtige ressourcer, at det er vigtig arbejdskraft, og nu skal vi også passe på med, at vi ikke kun får kigget på det og er optaget af det, når der er tale om en situation, hvor vi har behov for ekstra hænder ude på arbejdsmarkedet.
Kristian Thulesen Dahl (DF), 2002-04-18:
Det er ikke sikkert, at det kan løses i forbindelse med det her, men det, vi dog kan sikre, er, at man i forbindelse med udvidelserne sikrer, at de lande, der kommer ind, kommer ind på baggrund af et folkeligt ønske i de lande, og ikke fordi der alene er et politisk niveau, der ønsker medlemskabet. I forhold til EU-landene selv vil jeg dog lige gøre den bemærkning, at det var meget urovækkende at opleve den forargelse, der bredte sig også her i Danmark, da den tyske kommissær i sin tid foreslog, at Tyskland skulle have en afstemning om udvidelsen.
Anders Fogh Rasmussen (V), 2002-10-23:
Nu er der fuldstændig rene linjer, og derfor er det meget uforsigtigt af hr. Jens Peter Vernersen at åbne den front, der hedder at diskutere reglerne under den tidligere regering, for det var mildest talt en sump, og det var jo grunden til, at flertallet, som jeg også deltog i sammen med hr. Aage Frandsen, krævede, at der skulle være nogle retningslinjer, og dem har vi så fulgt fuldstændig og til punkt og prikke.
Jens Joel (S), 2020-06-04:
Tak for forslaget fra Nye Borgerlige, som rejser en væsentlig debat og måske en debat, der også er formet af nogle generelle tendenser i tiden, hvor vi har haft utrolig meget fokus på, at alting skulle gå meget stærkt, at vi skulle skynde os, og at vi skulle være klar og komme videre og frem over isen.
Per Clausen (EL), 2010-06-10:
Så vil jeg bare spørge hr. Torben Hansen om en anden sag, som jeg stillede før som spørgsmål: Når Enhedslisten umiddelbart efter næste valg i Folketinget fremsætter et beslutningsforslag om, at vi sikrer, at ikke et eneste menneske må falde ud af dagpengesystemet på grund af de usympatiske ændringer, som VKO nu stemmer igennem, vil Socialdemokraterne så stemme for det beslutningsforslag?
Kristian Thulesen Dahl (DF), 2000-02-23:
Er det virkelig rigtigt, at hvis man foreholder statsministeren vigtige oplysninger i en meget vigtig sag, som efter statsministerens opfattelse burde medføre en orientering af Det Udenrigspolitiske Nævn, så er den eneste konsekvens af det en røffel, eller at man er meget ked af det eller lignende?
Peder Hvelplund (EL), 2022-01-12:
For det afhænger jo ikke kun af, hvem man laver aftaler med, men også hvad det politiske indhold er, og der har vi jo nogle erfaringer for, hvordan man har behandlet sundhedsvæsenet gennem de sidste adskillige mange år, hvor der været en reel underfinansiering, og hvor man ikke har sikret, at der er fulgt tilstrækkelige midler med til de opgaver, vi har bestilt, og det ser vi jo bl.a. konsekvensen af nu.
Peder Hvelplund (EL), 2019-05-02:
F.eks. er der, som ministeren nævnte, forskel på at arbejde med patientkontakt og at arbejde som forsker, og det er jo helt klart, at der skal man kunne have forskellige tilgange til det, men igen bør det netop være afgørende, hvad det er, man arbejder med, og ikke, hvilket land man har taget sin uddannelse i.
Kim Edberg Andersen (NB), 2023-11-24:
Som hr. Lars Boje Mathiesen siger, er det jo arbejdstagerens penge, og når ordføreren så siger, at ordføreren vil binde dem, er det jo dybest set at sige, at der er nogle mennesker derude, der ikke er voksne nok til at passe på deres penge, så de får holdt deres ferie.
Roger Courage Matthisen (ALT), 2018-10-26:
Igen vil jeg godt anbefale, at vi fremadrettet også tænker på, hvordan vi booster og støtter op om, at virksomheder lægger deres domiciler nær jernbanen i stedet for nær motorveje, for det er jo den måde, vi skubber brugen af kollektiv transport i den positive retning, altså ved at lægge vores erhverv i nærheden af knudepunkter med kollektiv transport i stedet for ved motorvejene.
Helge Sander (V), 2006-11-16:
For det er jo rigtigt, at universitetsloven blev vedtaget for 3 år siden, men det danmarkskort for universiteterne, der nu realiseres ved indgangen til 2007, skaber så mange ændringer og nye forudsætninger, at jeg mener, at vi alle burde være enige om, at det var rimeligt, det fik lov til at køre i et par år, inden vi foretager en større evaluering.
Henrik Dahl (LA), 2024-01-11:
Det var en af de ting, der virkelig gjorde indtryk på mig for nogle år siden, hvor Det Udenrigspolitiske Nævn var i Tyrkiet, altså at mange modstandere af det system, der er i dag, siger: I kan jo ikke bare lade solen gå ned over Tyrkiet; der bliver nødt til at være en eller anden form for perspektiv.
Helge Adam Møller (KF), 2003-03-14:
Jamen hvad er der galt i, hvis nu 80 pct. af alle forsikringsselskaber den 1. februar næste år tilbyder et standardprodukt med 1 måneds opsigelsesvarsel, nogle går måske ned på 14 dage, og så er der et enkelt mindre forsikringsselskab, der siger: Jamen hvis vi har en grænse, der i stedet for hedder 2 måneder eller 3 måneder, så mener vi, vi kan tilbyde denne her forsikring 5 pct. eller 7 pct. billigere?
Louise Schack Elholm (V), 2021-01-27:
For på spørgsmål S 701 stillet af min kollega Torsten Schack Pedersen svarer ministeren: »Jeg vil derfor kigge nærmere på, hvilke muligheder og løsninger, der kan være for underleverandører til souvenirbutikker for at gøre brug af kompensationsordningerne.«
Karen J. Klint (S), 2004-02-24:
Hørte jeg rigtigt, når hr. Leif Mikkelsen - sådan lød det i hvert fald i mine ører - sagde noget om, at der er visse bygninger og visse lokaler, som simpelt hen bliver så dyre, hvis de skal gøres tilgængelige, at det er uforsvarligt at gøre det, og så blev der nævnt f.eks. retslokaler?
Morten Østergaard (RV), 2010-02-23:
Jeg er sådan set enig med hr. Eigil Andersen i, at der udestår en masse arbejde på arbejdsmiljøområdet, men i forhold til det lovforslag, der her ligger foran os, vil jeg bare høre, om SF ikke også har noteret sig, at Arbejdsmiljørådet, hvor parterne jo er repræsenteret, i enighed anbefaler lovforslaget, og om det ikke på en eller en måde kunne mildne sindet en smule.
Tina Nedergaard (V), 2006-03-28:
Men det, der virkelig får mig op af stolen, er min meget store interesse for, hvordan fru Margrethe Vestager overhovedet kan vide noget om, hvilken dialog forligspartierne har haft med andre aktører, og i så fald, fra hvem hun har disse informationer om, hvordan det her forlig er blevet til, for det gør fru Margrethe Vestager en hel del ud af i sin ordførertale.
Naser Khader (UFG), 2007-05-30:
Verdensbanken fremhæver, at Israels sikkerhedsbekymringer er indiskutable og må tilgodeses, men banken mener, at brugen af bevægelses- og adgangsbegrænsninger mod civile palæstinensere ofte har til formål at sikre udvidelse og beskyttelse af bosætteraktiviteter og bosætternes og andre israeleres frie bevægelse
Morten Messerschmidt (DF), 2008-01-09:
Her er forbeholdet en forudsætning for, at vi kan føre den udlændingepolitik, som statsministeren er medgarant for, og på en lang række andre områder sikrer retsforbeholdet jo rent faktisk, at Danmark kan gå foran, og det sikrer, at vi ikke er bundet af ringere EU-regler.
Anne Baastrup (SF), 2005-11-10:
Hvis Arbejdstilsynet under screeningen konstaterer forhold, der indikerer, at det psykiske arbejdsmiljø kan være et problem på virksomheden, f.eks. at der er en voldsrisiko, så udtages virksomheden til et tilpasset tilsyn, uanset om arbejdsmiljøet så i øvrigt måtte være i orden.
Lene Espersen (KF), 2003-12-10:
5 og dét, at der har været mange udsagn, der har været mange historier i aviserne, at jeg egentlig tror, at det, der vil være et godt redskab for os alle i det videre arbejde, er at bede de berørte fagministerier om at prøve at lave en oversigt over, hvilke opgaver det giver mening at varsle om, og hvilke områder det ikke giver mening at varsle på.
Per Clausen (EL), 2012-06-06:
Det tror jeg ville være meget fremmende for den politiske debat, og det ville måske i virkeligheden fremme det, som vi hævder at vi er enige om, nemlig at vi gerne vil have god lovkvalitet, at vi gerne vil have ordentlige og saglige debatter mellem opposition og regering og det parlamentariske grundlag, sådan at vi koncentrerer os om det, vi er uenige om, og ikke om det rene pjat.
Christian Langballe (DF), 2013-04-02:
Jeg har svært ved at forstå, hvordan en kirkekommission eller et kirkeudvalg, eller hvad vi nu kalder det, skal komme med nogle modeller, som ikke nødvendigvis er groet ude i sognene, men som er sådan nogle intellektuelle øvelser, som man kan sidde og abstrahere over, når man sidder og kigger på folkekirken som en form for model.
Anne Honoré Østergaard (V), 2019-10-08:
Det gælder både for den offentligt ansatte, virksomhedsejeren og borgeren: den offentligt ansatte, der på grund af mængden af regler ikke kan udføre sit arbejde til fulde; virksomhedsejeren, der skal bøvle med bureaukratiet fra staten frem for at fokusere på sin kerneforretning og sine kunder; eller borgeren, der skal navigere i et hav af regler i livets sværeste stunder.
Martin Henriksen (DF), 2012-12-13:
Grunden til, at det er sådan, er jo, at da vi i sin fra Dansk Folkepartis side var med til at indføre det her, var det, fordi den tidligere borgerlige regering sagde, at hvis man skal lave den forskel, som vi i Dansk Folkeparti synes det er rimeligt at lave, så må man gøre det på den måde, som man har indrettet det på her, og det er også den måde, der bruges i det beslutningsforslag, vi har fremsat her.
Astrid Krag (S), 2012-11-01:
Og når der er den forskel, er det jo, fordi regionerne – når vi snakker om behandlinger, der ligger under det udvidede frie sygehusvalg – er forpligtet til at indgå aftaler med alle de aktører, der nu er og som måtte ønske det på baggrund af den overordnede aftale, der er indgået mellem Danske Regioner og Brancheforeningen for Privathospitaler og Klinikker.
Helene Brydensholt (ALT), 2025-12-02:
Da forslaget om en privatlivskommission, som først var stillet af Justitia, IDA og en lang række andre civilsamfundsorganisationer, blev debatteret i pressen for nogle måneder siden, oplevede jeg egentlig, at der var sådan ret bred opbakning til det, i hvert fald var der en vis nysgerrighed, og jeg husker også, at jeg havde justitsministeren nede i salen, som i hvert fald ikke var hundrede procent afvisende.
Helle Thorning-Schmidt (S), 2014-12-02:
Jeg synes ikke, det er uinteressant – når hr. Lars Løkke Rasmussen spørger mig, om jeg er optaget af, at det kan betale sig at arbejde – at jeg så genopfrisker hr. Lars Løkke Rasmussens hukommelse i forhold til den skatteaftale, som vi lavede sammen, og som i øvrigt ikke er fuldt indfaset endnu.
Frank Jensen (S), 2003-10-09:
Men det billede, statsministeren tegnede af en skole med rundbordspædagogik og hvad synes du selv-tilgang til børnene, er ikke det billede, jeg kender af mine egne børns skolegang, og ingen her i salen vil vel forsvare det skræmmebillede af skolen, som statsministeren tegnede.
Sophie Hæstorp Andersen (S), 2010-11-16:
Så jeg bliver bare nødt til at spørge igen: Hvor meget skal der til fra Sundhedsstyrelsen og andre for at overbevise fru Vivi Kier om, at vi altså ikke har taget det fuldstændig ud af den blå luft, når vi siger, at det her er et specialiseret tilbud, som man har haft kendskab til i 20 år, som man har været tilfreds med, og som lægerne bakker op om?
Pia Adelsteen (DF), 2016-03-30:
Vi havde beslutningsforslag nr. B 52, som netop gør det her, altså at vi siger, at når vi implementerer ting fra EU, skal det gøres så direktivnært som overhovedet muligt, hvis vi ønsker at gøre yderligere ting – for det kan man sagtens have en velbegrundet holdning til osv. – men så skal vi også gøre det med åbne øjne, og så skal det være noget, vi helt præcis ønsker.
Christine Antorini (S), 2011-05-11:
Hvad vil ministeren gøre, for at det bliver lettere for studerende med en professionsbachelor som f.eks. sygeplejerske eller lærer at fortsætte med en master- eller kandidatuddannelse på universitetet uden at skulle tage 1-2 semestre ekstra, oven i købet med brugerbetaling, fordi universiteterne stiller det som krav?
Kristian Thulesen Dahl (DF), 2001-04-04:
Og hvorfor vælger Justitsministeriet at bede Rigspolitichefen om en udtalelse om den del af spørgsmålet, som slet ikke har med Justitsministeriet at gøre, medmindre det skyldes, at justitsministeren bare som en automatreaktion, når han modtager et spørgsmål, beder Rigspolitichefen om at komme med en udtalelse, for så går tiden?
Lars Løkke Rasmussen (V), 1997-10-30:
For ganske kort tid siden var socialministeren vært ved en stor konference om virksomhedernes sociale ansvar, en konference, som påkaldte sig stor mediemæssig opmærksomhed, og nu nogle få dage efter i en næsten tom Folketingssal, hvor pressen for længst er gået hjem, får vi så præsenteret et lovforslag, som peger i den stik modsatte retning.
Lars Barfoed (KF), 2012-02-02:
Med frygt for at blive kaldt en gadedreng, der laver sjov, vil jeg nu helt seriøst spørge fru Anne Baastrup, om hun ikke kan se, at det må være noget kaotisk for alle, som er involveret i de her kørsler og i taxabranchen, hvis man nu, få måneder efter at reglerne er blevet ændret, ændrer dem igen med den melding, at man har tænkt sig lige om lidt at ændre reglerne en gang til.
Gitte Lillelund Bech (V), 2004-11-18:
Der er tale om, at for at kunne lave ekstra investeringer i forskellige anlæg og i kollektiv trafik skal bilisterne pålægges ekstra afgifter eller ekstra skatter, men hvis det er i tråd med hr. Hækkerups partis intelligente skatteloft, er jeg da glad for at have fået det bekræftet.
Lars Løkke Rasmussen (V), 2004-03-24:
Og det er sådan set derfor, at jeg med rimelig fast stemmeføring kan sige, at den ikkelovgivningsmæssige regulering af det her område, som jeg har ansvaret for, er i overensstemmelse med et danske parlament, og at jeg så syntes det rigtigst, at man nu også lovgav om det.
Charlotte Dyremose (KF), 2004-04-20:
Lovforslaget er også tiltrængt, fordi senere undersøgelser bl.a. har vist, at der er store forskelle kommunerne imellem, når det gælder forvaltningen af arbejdsmarkedspolitikken. Derfor ser Det Konservative Folkeparti meget positivt på forslaget, der bl.a. betyder, at staten får mulighed for at foretage stikprøver og dermed kontrollere de enkelte sager, samtidig med at sagerne kan indbringes for en central kontrol, og der kan foretages tilsynsbesøg i de enkelte kommuner.
Torsten Gejl (ALT), 2019-02-05:
Jeg synes, noget af det bedste ved den her debat er, at vi nu får talt det her så grundigt og så detaljeret igennem, at det næsten bliver svært ikke få indført et eller andet, der ligner den her model, efter et valg – det bliver nok ikke før – og det er vi glade for i Alternativet, fordi vi er positive, og det har vi været fra starten, i forhold til Socialdemokraternes udspil omkring den her pensionsordning.
Lotte Rod (RV), 2013-03-12:
Jeg vil så sige, at der også var noget, jeg ikke fattede, da hr. Alex Ahrendtsen holdt sin tale, nemlig at det er, som om at det ikke er gået op for Dansk Folkeparti, at vi er en lille åben økonomi i Danmark, der er afhængig af, at vi kan tiltrække dygtige medarbejdere fra udlandet.
Johanne Schmidt-Nielsen (EL), 2011-01-25:
Især for afviste asylansøgere vurderes det jo altså i mange tilfælde at være fuldstændig umuligt at få en udrejse i stand så hurtigt – ikke nødvendigvis fordi den enkelte asylansøger modarbejder, men f.eks. fordi man kan have problemer med at få hjemrejsen på plads osv.
Else Marie Mortensen (S), 1999-11-24:
Med hensyn til overdyrlægen, så er der for mig at se tale om en overdyrlæge, som med entusiasme har nogle meget, meget stærke holdninger, og for mig at se er der direkte modstrid med de følelsesladede udbrud, den overdyrlæge kommer med; de står i et åbenlyst og åbenbart modsætningsforhold til, hvad alle andre eksperter på det her område oplyser og ræssonerer og konkluderer.
Marianne Jelved (RV), 2011-05-10:
Vi kan ikke på den ene side sige, at vi går ind for 95-procents-målsætningen, og at vi skal gøre os rigtig meget umage med at få alle 95 pct. i mål, og så samtidig ikke interessere os for de ting, der blokerer for, at unge, som i virkeligheden kunne gøre deres uddannelse færdig, bliver forhindret i det, fordi de har andre vilkår end SU-modtagerne.
Mette Reissmann (S), 2015-11-18:
Hvorfor vil ministeren skære så voldsomt på Det Frie Forskningsråd, når 70 pct. af de bevilgede forskningsaktiviteter herfra direkte bidrager til at løse konkrete samfundsudfordringer, jf. Undervisnings- og Forskningsministeriets hjemmeside den 27. oktober?
Karsten Lauritzen (V), 2019-02-07:
Og det er min klare overbevisning, at selv om man ikke fuldstændig kan udelukke, at det skulle få nogle miljømæssige konsekvenser, så tror jeg, det ville være svært at kunne koble specifikke miljømæssige konsekvenser til det her lovforslag, bl.a. fordi, som flere ordførere har været inde på, at der også er noget sideløbende EU-regulering, der regulerer udledning af fosfor i vores grundvand, i vores drikkevand og i vores natur.
Margrethe Vestager (RV), 2000-02-24:
Dette er jo faktisk lovforslag, som rummer nogle muligheder for, at den mangfoldighed, som vi ønsker fremmet, den entusiasme, som vi har på vores uddannelsesinstitutioner, får nogle muligheder og nogle rammer, som gør det bedre og mere givende at arbejde med kvaliteten.
Anne Valentina Berthelsen (SF), 2021-04-29:
Men vi synes også, at når nu andre muligheder med lidt større handlerum har budt sig, vil det være smartest at tage drøftelsen der – ikke at det gør noget, at vi også står og har en debat nu, det synes vi er fint, men man må unægtelig sige, at både pengene og handlemulighederne er lidt flere i en forhandling som infrastrukturforhandlingerne end i det, vi står med nu.
Stine Brix (EL), 2012-04-26:
Det er jo noget lidt andet end det, vi diskuterede før, for da var der jo tale om nogle funktioner, som man har brug for relativt sjældent i løbet af sit liv, hvorimod at tjekke en digital postkasse må vi formode er noget, man har brug for at gøre relativt hyppigt, måske endda dagligt.
Frank Jensen (S), 2000-01-26:
Vi ved jo, at der kan komme en ny kriminel sag, hvor der på det nye gerningssted er afleveret et genetisk spor, som kan bruges, og man så pludselig ser, at det er det samme spor som det, man har i sit personprofilregister fra en tidligere sag, som blev opgivet på grund af bevisets stilling, men nu kan blive opklaret.
Nikolaj Villumsen (EL), 2012-01-18:
Spørgsmålet drejer sig om, at jeg gerne vil høre, hvad vil ministeren gøre for, at Danmark under EU-formandskabet kan lægge pres på ansøgerlandet Tyrkiet i forhold til demokratiske reformer, og helt konkret i forhold til, at der eksempelvis sidder flere folkevalgte borgmestre fængslet?
Mai Henriksen (KF), 2012-12-11:
Den er vigtig, fordi der er tale om mennesker af kød og blod, som jo mister deres arbejdspladser, og som bliver tvunget til at tage hele deres familieliv i det lokalområde, hvor de er placeret – hvor de bor, og hvor de arbejder – og rykke det op med rode og så flytte eksempelvis til København i en række af de eksempler på arbejdspladser, som vi jo ser ikke bliver nedlagt, men som bare bliver flyttet til hovedstaden, altså bliver effektiviseret, som det jo bliver kaldt i dag.
Kristian Thulesen Dahl (DF), 2006-12-13:
Jeg står her med kommunernes vurdering af, hvad de bruger på børnepasning næste år, og vurderingen fra deres side er, at udgifterne pr. passet barn i budget 2007 stort set er uændrede i forhold til 2006 – og det står altså i bladet Danske Kommuner.
Stine Brix (EL), 2017-04-26:
Jeg anerkender også, at nogle af de mennesker i dag, på trods af at det ikke er tilladt i loven, faktisk bliver behandlet med tvang, altså i strid med loven og uden den retssikkerhed, som ellers kunne følge med, og at der så er andre, som ikke får den behandling, som de ellers kunne bruge.
Line Barfod (EL), 2007-04-27:
I det høringssvar, som formanden for Danske INKASSOadvokater fremsendte, da vi for et par år siden behandlede den nye lov om tvangsinddrivelse af offentlig gæld, skrev han i høringssvaret, og jeg citerer: Alt for mange skyldnere havner ofte i en situation, hvor de har stiftet for stor gæld og ikke kan overskue afviklingen af gælden.
Peter Hummelgaard Thomsen (S), 2016-03-03:
Det, der omvendt er den virkelighed, vi står i, handler både om den økonomiske udvikling, men jo også, i særdeleshed nu her i flygtninge- og migrantkrisen, om det, at når man ikke er i stand til at skabe fælles løsninger, så begynder hvert enkelt land at handle for sig selv.
Preben Bang Henriksen (V), 2013-12-10:
De er, som jeg sagde før, kort og godt stavnsbundet. Jeg må nok sige, at når der så endelig kommer et forslag op i Folketinget – og man kan lide det, eller man kan lade være – der i hvert fald har til formål at bringe de mennesker ud af den tragiske situation, de er i, synes jeg, det er beskæmmende, at vi ikke kan få en egentlig debat af forslaget her i Folketinget.